****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

*Úkon zasvätenia sa Nepoškvrnenému srdcu Panny Márie - 2. časť*

Ty, hviezda morská, nedovoľ, aby sme stroskotali vo vojnovej búrke. Ty, archa novej zmluvy, inšpiruj projekty a cesty zmierenia. Ty, "nebeská zem", vráť svetu Boží súlad. Uhas nenávisť, utíš pomstu, nauč nás odpúšťať. Osloboď nás od vojny, ochráň svet pred jadrovou hrozbou. Kráľovná ruženca, prebuď v nás potrebu modliť sa a milovať. Kráľovná ľudskej rodiny, ukáž ľuďom cestu bratstva. Kráľovná pokoja, vypros svetu pokoj.

Tvoj plač, Matka, nech pohne našimi zatvrdnutými srdcami. Nech slzy, ktoré si za nás vyronila, dajú opäť rozkvitnúť tomuto údoliu, ktoré vysušila naša nenávisť. A kým hluk zbraní neutícha, nech nás tvoja modlitba disponuje k pokoju. Nech tvoje materinské ruky pohladia tých, ktorí trpia a utekajú pod ťarchou bômb. Nech tvoje materinské objatie uteší tých, ktorí museli opustiť svoje domovy a svoju krajinu. Nech nás tvoje bolestné Srdce pohne k súcitu a povzbudí nás, aby sme otvárali dvere a starali sa o zranené a trpiace ľudstvo.

Svätá Matka Božia, keď si stála pod krížom, Ježiš, vidiac pri tebe učeníka, povedal: "Hľa, tvoj syn" : tak ti zveril každého z nás. Potom učeníkovi, každému z nás, povedal: "Hľa, tvoja matka". Matka, teraz ťa túžime prijať do nášho života a do našich dejín. V túto hodinu stojí ľudstvo, vysilené a zmätené, pod krížom spolu s tebou. A potrebuje sa ti zveriť, zasvätiť sa Kristovi prostredníctvom teba. Ukrajinský a ruský ľud, ktorý ťa s láskou uctieva, sa k tebe utieka, zatiaľ čo tvoje srdce bije za nich a za všetky národy, ktoré decimuje vojna, hlad, nespravodlivosť a bieda.

Preto my, Matka Božia i naša Matka, slávnostne zverujeme a zasväcujeme tvojmu Nepoškvrnenému Srdcu seba samých, Cirkev a celé ľudstvo, osobitným spôsobom Rusko a Ukrajinu. Prijmi tento náš akt, ktorý konáme s dôverou a láskou; daj, aby prestala vojna a vypros svetu mier. "Áno", ktoré vyšlo z tvojho Srdca, otvorilo dvere dejín Kniežaťu pokoja; veríme, že skrze tvoje Srdce opäť príde pokoj. Tebe teda zasväcujeme budúcnosť celej ľudskej rodiny, potreby a očakávania národov, úzkosti a nádeje sveta. Nech sa skrze teba vyleje na zem Božie milosrdenstvo a nech naše dni opäť poznačí sladký rytmus pokoja. Žena, ktorá povedala "áno", na ktorú zostúpil Duch Svätý, vráť medzi nás Božiu harmóniu. Rozptýľ vyprahnutosť našich sŕdc, ty, ktorá "si živým prameňom nádeje". V tvojom lone sa Ježiš stal človekom, urob z nás tvorcov spoločenstva. Kráčala si po našich cestách, veď nás na cesty pokoja. Amen.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y:   * HLASUJTE za PROJEKT : REKONŠTRUKCIA chodníka a vstupu do Kostola Narodenia sv. Jána Krstiteľa v Kokošovciach. Hlasuje sa formou sms v tvare: PSK 11 na číslo 0902 025 502. Hlasuje sa do 15. 4. 2022 ! Ďakujeme všetkým... * Ukážme charakter a vieru**: Každý, kto je ochotný ponúknuť bývanie tým, ktorým ide o holý život v tomto mimoriadnom čase nech sa prihlásia cez formulár na webe** [www.tkkbs.sk/registraciaubytovania](http://www.tkkbs.sk/registraciaubytovania)**. Veľmi prosíme a ďakujeme ! ! !** * Pomoc Ukrajine: Sestričky z Kongregácie Jesu Prešov potrebujú pre Ukrajinu : Sviečky, hygienické potreby, pampersky plienky pre deti, , kávu, čaj, cukor, trvanlivé potreby, instantné polievky a trvanlivé konzervy, sterilné rukavice, obväzy, striekačky, dezinfekciu na ruky, zdravotnícke rúška. Tieto veci môžete priniesť do Centra MAGIS na Konštantínovej 2, vchod z Metodovej ulice. Ďakujeme... * Pôstne biblické stretnutia: **Centrum Márie Wardovej pozýva na biblické stretnutia každý štvrtok od 19. do 21. h v Prešove na Konštantínovej 2, vchod z Metodovej ul.. Téma: Stávať sa veľkonočnými ľuďmi v stretnutí s Ježišom. Počas stretnutia je aj možnosť eucharistickej adorácie a prijatie sv. zmierenia** * ZBIERKA pre UKRAJINU: **Dnes je mimoriadna zbierka pre vojnových utečencov z Ukrajiny.** Výnos zbierky odošlite na účet Arcibiskupského úradu Košice: SK54 0200 0000 0000 0024 3512, variabilný symbol 91050 Ďakujeme všetkým ! * Predveľkonočná sv. zmierenia: Bude na budúcu sobotu 9. apríla 2022 v týchto časoch: Dulova Ves 8.30 – 9.45 hod. *(4 kňazi)*, Zlatá Baňa 8.30 – 9.15 hod. *(3 kňazi)*, Žehňa 8.30 – 9.15 hod. *(3 kňazi)* a v Kokošovciach od 10.30 do 12 hod. *(10 kňazi)*. Prosíme o dobrú prípravu a dodržanie časov. Povinnosť mať respirátor. Komu sa ťažšie hovorí nech si hriechy napíše na lístok. Kto slabšie počuje v sakrestii ! ! ! Ďakujeme a túžime aby Božie milosrdenstvo prúdilo a očisťovalo ! ! ! * Rómovia: Katechéza pred 1. sv. prijímaním bude v stredu 6. 4. od 16. h v Žehni. * Adorácia: Kokošovce v utorok od 17.00 h, Dulova Ves vo štvrtok od 17.00 h. Žehňa v stredu od 17.15 h * Zapisovanie intencií: V tomto týždni budete môcť nahlásiť intencie sv. omší na mesiace apríl, máj a jún v sakrestii takto: V Kokošovciach v pondelok a utorok po sv. omšiach. V Dulovej Vsi vo štvrtok po sv. omši. V Žehni v stredu po sv. omši. Prosíme 1 intenciu z jednej rodiny. * Národné stretnutie mládeže T22 sa uskutoční v dňoch 28. - 31. 7. 2022 v Trenčíne. Všetky potrebné informácie nájdete na [www.narodnestretnutiemladeze.sk](http://www.narodnestretnutiemladeze.sk) Každý účastník sa musí zaregistrovať na tejto stránke. Povzbudzujeme mladých a zvlášť birmovancov k účasti na tomto Národnom stretnutí mládeže, čo je vlastne vzdialenou prípravou na Svetové dni mládeže v Lisabone v lete 2023.   *Pokojný pôstny čas Vám prajú a žehnajú Vás +++ kaplán Štefan a farár Ľubik*  BOHOSLUŽBY Farnosti KOKOŠOVCE  5.Pôstny TÝŽDEŇ (4.4.2022 – 10.4.2022)   |  |  |  |  |  |  | | --- | --- | --- | --- | --- | --- | | 4.4. | PO | *Pondelok*  *po 5. pôstnej nedeli* | KOKOŠOVCE | 7.00 | + Pavol Petruška - *výročná* | | Dulova Ves | 18.00 | + Verona + Vincent *č.77* | | 5.4. | UT | *Utorok*  *po 5. pôstnej nedeli* | KOKOŠOVCE | 18.00 | + Jozef + Agnesa  + Milan + Peter *č.71* | | 6.4. | STR | *Streda*  *po 5. pôstnej nedeli* | Zlatá Baňa | 18.00 | + Tomáš + Jozef + Anna a ost. r. Vasiľovej a Lelákovej *č.72* | | Žehňa | 18.00 | + Ondrej + Mária a ost. rod. Šimkovej a Semančíkovej *č.13* | | Lesíček | 16.30 | *Sv. liturgia* | | 7.4. | ŠT | *Štvrtok*  *po 5. pôstnej nedeli* | Dulova Ves | 18.00 | + rod. Gmitrovej  + rod. Marcinovej *č.103* | | KOKOŠOVCE | 18.00 | + Bartolovej + Mária  + Vincent + Agnesa *č.87* | | 8.4. | PIA | *Piatok*  *po 5. pôstnej nedeli* | Dulova Ves | 18.00 | ZBP rod. Minčákova  a rod. Krajňákova *č.230* | | KOKOŠOVCE | 18.00 | + Mária Spišáková – *výročná* | | 9.4. | SO | *Sobota*  *po 5. pôstnej nedeli* | Dulova Ves | 8.00 | + Andrej + Margita a ost. rod. Džobanikovej a Krajňákovej *č.141* | | *S nedeľnou platnosťou* | KOKOŠOVCE | 18.00 | ZBP rod. Ivanecka *č.8* | | 10.4. | NE | *Palmová*  *(kvetná) nedeľa* | Dulova Ves | 8.30 | ZBP rod. Vesela *č.43* | | KOKOŠOVCE | 10.30 | ZBP rod. Pancurákova *č.171* | | Zlatá Baňa | 9.00 | ZBP Marta *č.8* | | Žehňa | 10.00 | ZBP r. Ferkova, Rajnova, Strakova , Gomulecova *č.54* | | Lesíček | 11.00 | *Sv. liturgia s myrovaním* |   „Odpusť mi Bože moje hriechy, hriechy mladosti, hriechy veku,  hriechy môjho nestáleho srdca, hriechy vykonané zo slabosti,  hriechy v záhaľčivosti, vážne, vedomé aj svojvoľné hriechy,  hriechy skrývané dlhú dobu pred inými, ktoré som aj zabudol.  Daj, aby mi boli odpustené všetky moje previnenie  a bol som oslobodený z pút všetkého zla, skrze utrpenie a smrť  môjho Pána a Spasiteľa Ježiša Krista. Amen.“  NEZABUDNIME NA TÚTO MODLITBU...  *Veriaci, ktorý sa v piatok v Pôstnom čase pomodlí po prijímaní pred obrazom Ježiša Krista Ukrižovaného modlitbu "Dobrý a preláskavý Ježišu", môže získať za obvyklých podmienok úplne odpustky.*  „Dobrý a preláskavý Ježišu! Pred Tvojou tvárou padám na kolená a s celou vrúcnosťou duše Ťa prosím a žiadam: dobrotivo do môjho srdca vtlač city živej viery, nádeje a lásky, ako aj opravdivú ľútosť nad mojimi hriechmi a pevné odhodlanie ich napraviť.  Dobrý Ježišu! S veľkým dojatím a bolesťou duše uvažujem a rozjímam o tvojich piatich ranách. Mám pred očami čo o tebe do tvojich úst vložil kráľ Dávid: Prebodli mi ruky aj nohy, môžem si spočítať všetky svoje kosti!“ *Ž 122,17*  Ježišu, ty nám štyridsať dní kážeš seba zapierať;  pre spásu duší všetkých nás si ustanovil pôstny čas.  Pomáhaj ľudu Božiemu nebeskú získať odmenu,  keď zmyje viny pokáním a keď sa pred zlom uchráni.  Minulé hriechy odpusti, Baránok Boží, prečistý,  a od budúcich ochráň nás, milosťou svojou stráž si nás.  Kiež toto pôstne obdobie nám dopomôže do nebies  k tej veľkonočnej radosti, kde sa Nevesta nepostí.  Nech celé tvorstvo korí sa tebe, láskavá Trojica;  my, obnovení milosťou, spievajme pieseň s radosťou. Amen.  *hymnus vešpery*  „Úprimná ľútosť je najbezpečnejšou cestou  k dokonalej radosti.  Za veľké nešťastie panujúce vo svete  je zodpovedný v prvom rade hriech.“  kard. Raniero Cantalamessa |